Când intri în clădirea Minis­terului Finanțelor și aștepți forma­li­tățile de primire, nu are cum să nu-ți atra­gă atenția pomelnicele de liste atâr­nate pe pereți cu cei care s-au perindat prin fruntea minis­terului și în fața cărora ofițerul de la poartă va fi tresărit zi de zi: „Să trăiți, domnu’ ministru!“: 25 de miniș­tri în 27 de ani! Aceeași poveste la Ministerul Eco­no­miei, care ieri a bifat al patrulea mi­nis­tru în funcție în vreme de doar opt luni: Alexandru Petrescu, ministru două luni, Mihai Tudose (actualul prim-minis­tru, pa­tru luni), Mihai Fifor, două luni, și, ia­tă, o nouă figură, ilustrul ne­cunos­cut Gheorghe Șimon.